**DIREKTORAT ZA EVROPSKE INTEGRACIJE I EU FONDOVE**

U Direktoratu za evropske integracije i EU fondove se obavljaju poslovi:

1. Koordinacija i podrška pregovaračkoj strukturi za pregovaračka poglavlja u oblasti ekonomskog razvoja u saradnji sa Ministarstvom evropskih poslova. Ovi poslovi podrazumijevaju praćenje napretka u okviru procesa pristupanja EU za pregovaračka poglavlja 1, 3, 6, 7, 8, 20, 28 i 30, kao i praćenje aktivnosti Ministarstva ekonomskog razvoja i turizma i ostalih institucija koje su uključene u proces pridruživanja EU, u dijelu ekonomskog razvoja, pružanja podrške u pripremi za sastanke pododbora i aktivno praćenje ispunjenja obaveza koje proizilaze iz procesa evropskih integracija.
2. Upravljanje pretpristupnim fondovima Evropske unije podrazumijevaja planiranje, sprovođenje i praćenje realizacije programa/projekata u oblasti konkurentnosti, ekonomskog razvoja i inovacija, kao i drugih oblasti u nadležnosti Ministarstva koje se finansiraju iz pretpristupnih fondova Evropske unije (Instrument za pretpristupnu pomoć - IPA) i ostalih međunarodnih izvora finansiranja.

**Direkcija za evropske integracije**

Ministarstvo ekonomskog razvoja koordinira radom devet pregovaračkih poglavlja, i to:

* + Poglavlje 1 - SLOBODNO KRETANJE ROBE
  + Poglavlje 3 - PRAVO OSNIVANJA PREDUZEĆA I SLOBODA PRUŽANJA USLUGA
  + Poglavlje 6 - PRIVREDNO PRAVO
  + Poglavlje 7 - PRAVO INTELEKTUALNE SVOJINE
  + Poglavlje 8 – KONKURENCIJA
  + Poglavlje 20 - PREDUZETNIŠTVO I INDUSTRIJSKA POLITIKA
  + Poglavlje 30 - VANJSKI ODNOSI

Takođe, značajno je napomenuti da imajući obuhvat pravne tekovine EU učestvujemo i u implementaciji obaveza iz poglavlja: Poglavlje 10 - INFORMATIČKO DRUŠTVO I MEDIJI; Poglavlje 25 – NAUKA I ISTRAŽIVANJE; Poglavlje 28 – ZAŠTITA POTROŠAČA I ZDRAVLJA; Poglavlje 31 - VANJSKA, BEZBJEDNOSNA I ODBRAMBENA POLITIKA.

U skladu sa novom metodologijom vođenja pregovora sa EU, pregovarač za Klaster 2 – Unutrašnje tržište, u sklopu kojeg je devet pregovaračkih poglavlja, je predstavnik MERT-a. Prema posljednjem Izvještaju Evropske komisije za Crnu Goru, za 2022. godinu, od devet poglavlja koja se nalaze u ovom klasteru, šest poglavlja imaju umjereni nivo spremnosti (1,3,4,8,9,28), dva poglavlja imaju dobar nivo spremnosti (6 i 7), a jedno poglavlje određeni nivo spremnosti (2).

Ključne institucije koje učestvuju u aktivnostima neophodnim za ispunjenje zahtjeva u poglavljima su Ministarstvo ekonomskog razvoja i turizma, Ministarstvo ekologije i prostornog planiranja, Ministarstvo finansija, Ministarstvo rada i socijalnog staranja, Ministarstvo kapitalnih investicija, Ministarstvo zdravlja, Centralna banka Crne Gore, Agencija za zaštitu konkurencije, Zavod za zapošljavanje, Uprava za inspekcijske poslove itd.

Obaveze u okviru PPCG-a podrazumijevaju donošenje zakonodavnih i strateških dokumenata, a u nadležnosti Direkcije za evropske integracije je praćenje stepena ispunjnja obaveza po poglavljima u nadležnosti MERT-a, kao i podrška u organizaciji pododbora i izvještavanju prema Evropskoj komisij.

**Poglavlje 1 - SLOBODNO KRETANJE ROBE**

Vlada je na sjednici održanoj 24. novembra 2022. godine donijela Odluku o obrazovanju radne grupe za pripremu i vođenje pregovora o pristupanju Crne Gore Evropskoj uniji za oblast pravne tekovine evropske unije koja se odnosi na pregovaračko poglavlje 1 – Sloboda kretanja robe.

Mapa puta još uvijek nije usvojena, nalazi se u fazi usaglašavanja.

Programom pristupanja Crne Gore Evropskoj uniji 2021-2023, za 2022, godinu planirana je realizacija ukupno **četri obaveze**, u zakonodavnom okviru, od čega su realizovane dvije što predstavlja 50%.

**Poglavlje 3 - PRAVO OSNIVANJA PREDUZEĆA I SLOBODA PRUŽANJA USLUGA**

U toku je revidiranje Odluke o obrazovanju Radne grupe za pregovaračko poglavlje 3 – Pravo osnivanja preduzeća i sloboda pružanja usluga, usvojene na sjednici Vlade od 16. septembra 2021.

Mapa puta za pregovaračko poglavlje 3 - Pravo osnivanja preduzeća i sloboda pružanja usluga usvojena na sjednici Vlade, održanoj 9. decembra 2021.godine.

Programom pristupanja Crne Gore Evropskoj uniji 2021-2023, za 2022. godinu, planirana je realizacija **ukupno šest obaveza,** u zakonodavnom okviru.

Sve planirane obaveza odložene su za 2023/2024. godinu, što znači da je stepen realizacije 0%. Shodno Izvještaju EK o Crnoj Gori za 2022. Crna Gora je pokazala da je umjereno spremna te da je u izvještajnom periodu postigla ograničen napredak.

**U cilju intenziviranja aktivnosti u okviru Poglavlja 3 u IV kvartalu 2022. godine sproedene su intenzivne aktivnosti na uspostavljanju Jedinstvene kontakt tačke za usluga (JKT), što je jedno od završnih mjerila poglavlja.** U izvještajnom periodu intenzivirane su aktivnosti u cilju uspostavljanja JKT za usluge u kontekstu organizacionih i kadrovskih promjena, pa je s tim u vezi Ministarstvo ekonomskog razvoja i turizma imenovalo novu šeficu Radne grupe za pregovaračko poglavlje 3.

U junu 2022. započeta je realizacija projekta Akcijskog programa „Unaprijeđenje konkurentnosti i inovacija u privatnom sektoru – IPA 2020. S tim u vezi, preduzeto je niz aktivnosti shodno Akcionom planu za uspostavljanje JKT za usluge.

Formiran je uži radni tim za uspostavljanje JKT za usluge koji pored predstavnika Ministarstva ekonomskog razvoja i turizma uključuje i predstavnike Ministarstva zdravlja i Ministarstva javne uprave;

U cilju poboljšanja poslovnog ambijenta i konkrentnosti privrede, odlučeno je da se pripremi Nacrt Odluke o jedinstvenoj kontakt tački za usluge umjesto prvobitne Uredbe. Usaglašen je tekst predmetne odluke na nivou užeg radnog tima. U toku je usaglašavanje nacrta odluke, a planirano je donošenje predmetne iste II Q 2023. godine. Donošenjem navedenog podzakonskog akta biće definsana pravila za upravljanje JKT-om. U dijelu poštanskih djelatnosti, shodno obavezama iz PPCG za 2022. godinu, Agencija za elektronske komunikacije i poštansku djelatnost (EKIP), donijela je Pravilnik o izmjenama i dopunama Pravilnika o vrsti i načinu dostavljanja podataka poštanskih operatora. Pravilnik je objavljen u "Službeni list Crne Gore", br. 146/​22 od 28. decembra 2022. godine.

**Poglavlje 6 - PRIVREDNO PRAVO**

Vlada je na sjednici održanoj 24. novembra 2022. godine donijela Odluku o obrazovanju Radne grupe za pripremu i vođenje pregovora o pristupanju Crne Gore Evropskoj uniji za oblast pravne tekovine evropske unije koja se odnosi na pregovaračko poglavlje 6 – Privredno pravo.

Vlada je na sjednici održanoj 29. decembra 2021. godine donijela Mapu puta o ispunjenju završnih mjerila za privremeno zatvaranje pregovora u pregovaračkom poglavlju 6 – Privredno pravo.

Programom pristupanja Crne Gore Evropskoj uniji 2021-2023, za 2022. godinu, planirana je realizacija **jedne obaveze.** Ova obaveza je pomjerena za 2023. godinu, tako da je stepen realizacije 0%.

**Poglavlje 7 – PRAVO INTELEKTUALNE SVOJINE**

Vlada je na sjednici održanoj 24. novembra 2022. godine donijela Odluku o obrazovanju radne grupe za pripremu i vođenje pregovora o pristupanju Crne Gore Evropskoj uniji za oblast pravne tekovine evropske unije koja se odnosi na pregovaračko poglavlje 7 – Pravo intelektualne svojine.

Mapa puta za pregovaračko poglavlje 7- Pravo intelektualne svojine, usvojena je na sjednici Vladi održanoj 9. decembra 2021.godine.

Programom pristupanja Crne Gore Evropskoj uniji 2021 – 2023, za 2022. godinu planirana je realizacija **četri obaveze**, od čega tri pripadaju zakonodavnom, a jedna strateškom okviru. Realizovane su dvije, što predstavlja 50%,

**Poglavlje 8 – KONKURENCIJA**

Vlada je na sjednici održanoj 24. novembra 2022. godine donijela Odluku o obrazovanju radne grupe za pripremu i vođenje pregovora o pristupanju Crne Gore Evropskoj uniji za oblast pravne tekovine evropske unije koja se odnosi na pregovaračko poglavlje 8 –Konkurencija.

Mapa puta još uvijek nije usvojena, nalazi se u fazi usaglašavanja.

Programom pristupanja Crne Gore Evropskoj uniji 2021-2023, za 2022. godinu planirana je realizacija ukupno **jedne obaveze,** u zakonodavnom okviru.

Obaveza nije realizovana, tako da je stepen realizacije 0%.

**Poglavlje 20 - PREDUZETNIŠTVO I INDUSTRIJSKA POLITIKA**

Odluka o obrazovanju Radne grupe za pregovaračko poglavlje 20 – Preduzetnička i industrijska politika usvojena na sjednici Vlade od 24. novembra 2022. godine

Mapa puta za pregovaračko poglavlje 20 – Preduzetništvo i industrijska politika, usvojena je na sjednici Vlade od 16. decembra 2021.

Programom pristupanja Crne Gore Evropskoj uniji 2021-2023, za 2022. godinu, planirana je realizacija ukupno **tri obaveze,** u štrateškom okviru. Realizovana je jedna obaveza, pa je stepen realizacije 33%.

**Poglavlje 28 – ZAŠTITA POTROŠAČA I ZDRAVLJA**

Vlada je na sjednici održanoj 24. novembra 2022. godine donijela Odluku o obrazovanju radne grupe za pripremu i vođenje pregovora o pristupanju Crne Gore Evropskoj uniji za oblast pravne tekovine evropske unije koja se odnosi na pregovaračko poglavlje 28 –Zaštita potrošača i zdravlja.

Programom pristupanja Crne Gore Evropskoj uniji 2021-2023, za 2022. godinu, planirana je realizacija **jedne obaveze**, u zakonodavnom okviru. Obaveza nije realizovana, tako da je procenat ispunjenosti 0%

**Poglavlje 30 – VANJSKI ODNOSI**

U toku je revidiranje Odluke o obrazovanju Radne grupe za pregovaračko poglavlje 30 – Vanjski odnosi, usvojene je na sjednici Vlade od 30. jula 2021. godine.

Mapa puta za pregovaračko poglavlje 30 – Vanjski odnosi, usvojena je na sjednici Vlade od 30. novembra 2021. godine.

Programom pristupanja Crne Gore Evropskoj uniji 2021-2023, za 2022. godinu, planirana je realizacija ukupno **dvije obaveze,** u zakonodavom okviru, od kojih je realizovana jedna obaveza što predstavlja 50 %.

**Programom pristupanja Crne Gore EU 2021-2023, za 2022. godinu, planom Ministarstva ekonomskog razvoja i turizma, u okviru pregovaračkih poglavlja 1, 3, 6, 7, 8, 20, 28 i 30 predviđena je realizacija ukupno 22 obaveze. Realizovano je šest, što predstavlja 27,7 %.**

Od ukupno 7, u nadležnosti Ministarstva ekonomskog razvoja i turizma su **2 sektorska pododbora**:

**PODODBOR ZA UNUTRAŠNJE TRŽIŠTE I KONKURENCIJU –** XIII sastanakodržan je 9. juna 2022.u Briselu. Predstavljeni su rezultati u veoma važnim pregovaračkim poglavljima (3, 4, 5, 6, 7, 8, 9 i 28,) oblasti konkurencije, državne pomoći, zaštite potrošača i zdravlja, kao i reforme u sektoru bankarstva, osiguranja i drugih finansijskih usluga. Na sastanku su razmotreni i rezultati ostvareni u oblasti prava osnivanja preduzeća i slobode pružanja usluga, prava intelektualne, industrijske i trgovinske svojine, kao i stanje u oblasti javnih nabavki i privrednog prava. Ovom prilikom, EK je istakla posvećenost ka ostvarenju standarda za postepenu integraciju Crne Gore u sistem unutrašnjeg tržišta uz jasan cilj da jača sopstvene kapacitete na putu ka krajnjoj integraciji.

**PODODBOR ZA TRGOVINU, INDUSTRIJU, CARINE I POREZE –** na XV sastanku ovog Pododbora između Crne Gore i Evropske unije, koji je održan 4. oktobra 2022. u Podgorici, a koji pokriva poglavlja 1 – Sloboda kretanja robe, 16 – Porezi, 20 – Preduzetništvo i industrijska politika, 29 – Carinska unija i 30 – Vanjski odnosi, predstavnici crnogorskih nadležnih institucija su upoznali predstavnike EK sa aktivnostima sprovedenim u prethodnom periodu u ovim oblastima.

Predstavanici EK su pozdravili proaktivan i konstruktivan angažman Crne Gore, kako na regionalnom novou i aktivnostima na uspostavljanju Zajedničkog regionalnog tržišta, tako u u vezi sa Svjetskom trgovinskom organizacijom (STO). EK je ohrabrila Crnu Goru da nastavi sa sprovođenjem strategija i akcionih planova u svim oblastima koje su predmet ovog Pododbora.

Pored direktne nadležnosti u pomenuta dva pododbora, Ministarstvo ekonomskog razvoja i turizma ima značajan dio obaveza u **PODODOBORU ZA EKONOMSKA I FINANSIJSKA PITANJA I STATISTIKU**. Na sastanku Pododbora, koji je održan 22. oktobra 2022. godine, u Briselu, a koji pokriva ekonomska i finansijska pitanja i izazove, kao i politike u okviru poglavlja 17, 18, 32 i 33, predstavnici crnogorskih nadležnih institucija su upoznali predstavnike EK sa aktivnostima sprovedenim u prethodnom periodu u ovim oblastima.

Aktivnosti Direkcije za evropske integracije za 2022. godinu:

* Preduzimanje aktivnosti u cilju izmjena i dopuna Odluke o obrazovanju radne grupe za pripremu pregovora o pristupanju Crne Gore Evropskoj Uniji za oblast pravne tekovine Evropske Unije koja se odnosi na pregovaračka poglavlja iz nadležnosti MER: 1 – Sloboda kretanja robe, 3 – Pravo osnivanja preduzeća i sloboda pružanja usluga, 6 – Privredno pravo, 7 – Pravo intelektualne svojine, 8 – konkurencija, 20 – Preduzetništvo i industrijska politika, 28 – Zaštita potrošača i zdravlja, 30 – Vanjski odnosi;
* Praćenje Programa pristupanja Crne Gore Evropskoj uniji (PPCG) za pregovaračka poglavlja u nadležnosti MERT-a;
* Izrada izvještaja ( petnaestodnevno) o realizaciji PPCG-a za 2022. godinu;
* Prilog Izvještaju Evropske komisije o Crnoj Gori 2022. za pregovaračka poglavlja u nadležnosti MERT-a;
* Priprema tabele o aktivnostima na ispunjenju završnih mjerila za pregovarčka poglavlja u nadležnosti MERT-a;
* Priprema priloga za održavanje XIII sastanka Pododbora za unutrašnje tržište i konkurenciju;
* Priprema priloga za održavanje XV sastanka Pododbora za trgovinu, industriju, carine poreze i saradnju sa drugim zemljama kandidatima;
* Priprema dijela priloga, u nadležnosti MERT-a, za sastanak Pododbora za ekonomska i finansijska pitanja i statistiku;
* Koordinacija aktivnosti u cilju pripreme zapisnika/izvještaja sa sastanka Pododbora za unutrašnje tržište i konkurenciju;
* Koordinacija aktivnosti u cilju pripreme zapisnika/izvještaja sa sastanka Pododbora za trgovinu, industriju, carine, poreze i saradnju sa drugim zemljama kandidatima;
* Aktivnosti u vezi sa implemetacijom Strategije informisanja javnosti u vezi sa pristupanjem Crne Gore EU 2019 – 2022. godine (Izrada Akcionog plan u vezi sa Strategijom kojom se definisu promotivne aktivnosti za tekuću godinu i Izvještaja o realizaciji Akcionog plana za sprovođenje Strategije informisanja javnosti o pristupanju Crne Gore EU).
* Koordinacija aktivnosti u cilju pripreme zapisnika/izvještaja sa sastanka Pododbora za unutrašnje tržište i konkurenciju;
* Koordinacija aktivnosti u cilju pripreme zapisnika/izvještaja sa sastanka Pododbora za trgovinu, industriju, carine, poreze i saradnju sa drugim zemljama kandidatima;
* Koordinacija ocjene relevantnosti novog paketa pravne tekovine Evropske unije (celexi) za pregovaračka poglavlja iz nadležnosti MER: raspoređivanje celexa, određivanje relevantnosti i lica nosilaca;
* Priprema sastanaka Klastera 2 – Unutrašnje tržište i koordinacija aktivnosti unutra klastera;
* Koordinacija izrade Akcionog plana za adresiranje preporuka iz Izvještaja EK za pregovaračka poglavlja iz nadležnosti MER;
* Aktivnosti u vezi sa implemetacijom Strategije informisanja javnosti u vezi sa pristupanjem Crne Gore EU 2019 – 2022. godine (Izrada Akcionog plan u vezi sa Strategijom kojom se definisu promotivne aktivnosti za tekuću godinu i Izvještaja o realizaciji Akcionog plana za sprovođenje Strategije informisanja javnosti o pristupanju Crne Gore EU).

**DIREKCIJA ZA PROGRAMIRANJE I IMLEMENTACIJU EU FONDOVA**

**REALIZOVANE AKTIVNOSTI KOJE SU PREDVIĐENE PROGRAMOM RADA VLADE CRNE GORE ZA 2022 GODINU**

**NORMATIVNI DIO**

* Nije bilo aktivnosti predviđenih programom rada Vlade za 2022.

**TEMATSKI DIO**

* U skladu sa nadležnostima i Programskim okvirom Instrumenta pretpristupne podrške IPA 2021 – 2027 (IPA III), za koordinirajući resor tematske cjeline IV Konkurentnost i inkluzivni rast u okviru programa IPA 2021-2027 imenovano je Ministarstvo ekonomskog razvoja i turizma. U oktobru 2022. godine revidiran je sastav Radne grupe za programiranje pretpristupne podrške EU za oblast Konkurentnost i inkluzivni rast koja je zadužena za tematske prioritete: (1) razvoj privatnog sektora, trgovina, istraživanje i inovacije; (2) poljoprivreda i ruralni razvoj; (3) ribarstvo i (4) obrazovanje, zapošljavanje, socijalna zaštita, inkluzivna politika i zdravlje.

**REALIZOVANE AKTIVNOSTI KOJE NIJESU PREDVIĐENE PROGRAMOM RADA VLADE CRNE GORE ZA 2022. GODINU**

* Koordinacija Radne grupe za programiranje IPA 2021-2027 podrške u okviru tematskog IV Konkurentnost i inkluzivni rast.
* Učešće u radu Radne grupe za programiranje IPA 2021-2027 podrške u okviru tematskog prozora II Dobro upravljanje, usklađivanje sa pravnom tekovinom, strateško komuniciranje i dobrosusjedski odnosi.
* Učešće u radu Radne grupe za programiranje IPA 2021-2027 podrške u okviru tematskog prozora III Zelena agenda i održivo povezivanje.
* Učešće u radu Radne grupe za Pregovaračko poglavlje 22 - Regionalna politika i koordinacija strukturnih instrumenata.
* Pripremljen je nacrt strateškog odgovora i Action Fiche u okviru Prozora IV – Konkurentnost i inkluzivni rast za i Tematski prioritet 2: Razvoj privatnog sektora, trgovina, istraživanje i inovacije, Tematski prioritet 3: Poljoprivreda i ruralni razvoj i Tematski prioritet 4: Ribarstvo. U narednom periodu se očekuje izrada jednog akcionog dokumenta za program IPA 2024 koji bi u oblastima konkurentnosti i inovacija predstavljao nastavak aktivnosti koji se realizuju u okviru EU instrumenta za podršku reformama iz programa IPA 2021 .
* Započet je proces definisanja predloga za implementaciju EU Reformskog instrumenta IPA 2021 ukupne vrijednsti 10 miliona eura
* Uspješno je definisan nacrt predloga za podršku razvoju privarnog sektora u okviru Paketa pomoći Evropske unije za prevazilaženje posljedica energetske krize ukupna vrijednosti 30 miliona eura, od čega će za dva programa za podršku privatnom sektoru biti izdvojeno 5 miliona eura. Implementacija programa planirana je u 2023. godini.
* U toku 2022. godine sprovedeno je redovno praćenje realizacije projekata u okviru Godišnjeg akcijskog programa IPA za 2016. godinu, u nadležnosti Ministarstva ekonomskog razvoja i turizma za sedam projekta, za čiju je realizaciju opredijeljeno 5,6 miliona eura. Od ukupno 9 predviđenih projekata, 7 je ugovoreno, uspješno su realizovana 6 projekta, dok se 1 projekat još uvijek sprovodi.
* U okviru Akcijskog dokumenta za jačanje Konkurentnosti i inovacija IPA 2020, od ukupno predviđenih 6 projekata za koje je opredijeno 4,3 miliona eura, započela je realizacija tri ugovora, dok su preostala četiri ugovora u fazi ugovaranja i to: (1) grant šema “Unapređenje konkurentnosti malih i srednjih preduzeća kroz podršku ženskom preduzetništvu i preduzetništvu mladih”, (2) grant šema „Podrška implementaciji Strategije pamentne specijalizacije (S3) kroz projekte” i (3) ugovor o uslugama „Uspostavljanje naprednih usluga za podršku razvoju malih i srednjih preduzeća“ i (4) „Poboljšanje tehničkih kapaciteta institucija uključenih u sektor konkurentnosti i inovacija – laboratorijska oprema za metrologiju (Lot 2)“.
* Ministarstvo ekonomskog razvoja i turizma u saradnji sa Ministarstvom finansija, uz podršku Delegacije Evropske unije u Crnoj Gori je u oktobru 2022. godine je objavilo Poziv za dodjelu bespovratnih sredstava u okviru grant šeme „Unapređenje konkurentnosti malih i srednjih preduzeća kroz podršku ženskom preduzetništvu i preduzetništvu mladih”. Grant šema će pružiti podršku projektima koji za cilj imaju jačanje kapaciteta mikro, malih i srednjih preduzeća (MMSP) u vlasništvu žena i u vlasništvu mladih, kroz direktnu grant podršku, sa ciljem doprinosa ekonomskom rastu. Ciljne grupe poziva su MMSP u vlasništvu žena, MMSP u vlasništvu mladih, inovaciono-preduzetnički centar, poslovno-tehnološki inkubator i centar za transfer tehnologija definisani Zakonom o inovacionoj delatnosti, kao i NVO koje se bave oblastima razvoja poslovanja, ženskog preduzetništva, preduzetništva mladih, promocije izvoza itd. Ukupan raspoloživi iznos sredstava je 300.000,00 EUR. U cilju upoznavanja potencijalnih aplikanata sa glavnim karakteristikama poziva i načinom apliciranja organizovane je pet (5) infomativnih sesija. Dodatno, u okviru projekta Smart Adria Blue Growth programa prekogranične saradnje Italija-Albanija-Crna Gora, organizovana je obuka za pisanje sažetaka projekata (Concep Note) za navedenu grant šemu.
* Takođe, Ministarstvo ekonomskog razvoja i turizma u saradnji sa Ministarstvom finansija i Ministarstvom nauke i tehnološkog razvoja, uz podršku Delegacije Evropske unije u Crnoj Gori, objavilo je Poziv za dodjelu bespovratnih sredstava u okviru grant šeme “Podrška implementaciji Strategije pamentne specijalizacije (S3) kroz projekte”. Grant šema ima za cilj da doprinese jačanju ekonomske konkurentnosti i inovacionih kapaciteta Crne Gore kroz jačanje veza između nauke i industrije. Ciljne grupe Poziva su mikro, mala ili srednja preduzeća, naučno-istraživačke ustanove, javni Iili privatni univerziteti, kao i subjekti inovacione infrastrukture. Ukupan raspoloživi iznos sredstava je 900.000,00 EUR. U cilju upoznavanja potencijalnih aplikanata sa glavnim karakteristikama poziva i načinom apliciranja u januaru 2023. je planirano da se organizuju četiri (4) infomativne sesije. Dodatno, u okviru projekta „Jačanje kapaciteta za podršku primjeni Strategije pametne specijalizacije“ i obuka za pisanje sažetaka projekata (Concept Note).
* Učešće u radu zajedničkih odbora za nadgledanje u okviru IPA programa prekogranične saradnje Crna Gora-Albanija, Crna Gora-Kosovo, Srbija-Crna Gora i Bosna i Hercegovina-Crna Gora, Italija -Albanija – Crna Gora, Hrvatske – Bosna i Hercegovina – Crna Gora.
* Koordinacija u sprovođenju Programa unije (SMP).
* Koordinacija donatorske podrške Ministarstva ekonomskog razvoja i turizma – pripremljena je donatorska matrica sa predgledom svih projekata i ista se kvartalno ažurira i kontinuirano prati.

**Prilog 1: Pregled IPA projekata Ministarstva ekonomskog razvoja i turizma**

**PROJEKTI MINISTARSTVA EKONOMSKOG RAZVOJA I TURIZMA IPA 2016**

Godišnjim akcijskim programom IPA za 2016. godinu, utvrđena je nadležnost Ministarstva ekonomskog razvoja i turizmaza sprovođenje devet projekta, za čiju je realizaciju opredijeljeno 5,621,000.00 EUR. Od ukupno 9 predviđenih projekata, 7 je ugovoreno, 2 su otkazana, dok je zaključno sa 31.12.2022. uspješno realizovano 6 projekata, a jedan projekat još uvijek sprovodi.

1. **Direktni grant Evropskoj banci za obnovu i razvoj (EBRD) za unapređenje preduzetništva kroz naprednu savjetodavnu podršku i informacione servise IPA 2016 – CFCU/MNE/143**

* Ukupna ugovorena vrijednosti: 1,747,000.00 EUR
* Trajanje projekta: 18 mjeseci, 18/12/2020 -18/12/2023
* Korisnici: Ministarstvo ekonomskog razvoja i turizma i MMSP
* **Značaj projekta:** Cilj projekta je pružanje podrške mikro, malim i srednjim preduzećima u Crnoj Gori kroz Program savjetodavne podrške za mala i srednja preduzeća Evropske banke za obnovu i razvoj, kao i unaprijeđenje kapaciteta Ministarstva ekonomskog razvoja i turizma u oblasti razvojnih politika usmjerenih na MMSP.
* Projekat je planiran kroz dvije komponente.

**Ključne realizovane aktivnosti:**

* **Komponenta 1:**
* Savjetodavni program podrške mikro, malim i srednjim preduzećima u Crnoj Gori odvija se u skladu sa dinamikom projektnog tima EBRD-a. Pružanje direktne nefinansijske podrške odabranim malim i srednjim preduzećima u kombinaciji sa mentorskim programom se sprovodi u skladu sa rokovima. Ovakav vid podrške je do sada dobilo 40 preduzeća. Dodatno, održane su 3 obuke za MMSP o različitim temama.
* **Komponenta 2:**
* Jačanje kapaciteta MERT-a i uspostavljanje IT portala Single Access Point za preduzeća
  + Jačanje kapaciteta MERT-a (sprovodi PwC - PriceVaterhouse Beograd (ostali članovi konzorcijuma: PricevaterhouseCoopers doo, Podgorica Crna Gora i IPER – Institut za preduzetništvo i ekonomski razvoj, Podgorica Crna Gora)): Prioriteti koji su definisani i realizovani godišnjim planom rada su sljedeći:
    - Zakon o privrednim društvima;
    - Program unapređenja konkurentnosti privrede za 2022. godinu;
    - Regulativa o biznis zonama;
    - Program ekonomskog oporavka.
  + Uspostavljanje IT portala biznis.gov.me (konsultant: Fleka d.o.o): Portal je porenut 15. juna 2022. godine i sadržo sve informacije o aktuelnim programima podrške koju pruža MERT, zatim politikama i podsticajima od značaja (poput jačanja žesnkog preduzetništva), različite savjetodavne alate za registraciju preduzeća, pravnu regulativu.

1. **Promocija internacionalizacije crnogorske ekonomije sa fokusom na mala i srednja preduzeća IPA 2016 – CFCU/MNE/142**

* Ukupna ugovorena vrijednost: 294,800.00 EUR
* Trajanje projekta: 24 mjeseca (27/04/2020 – 27/04/2022)
* Korisnici: Direktorat za unaprijeđenje konkurentnosti (MERT), Privredna komora, mala i srednja preduzeća
* Konzorcijum: Particip Gmbh
* **Značaj projekta:** Projekat pruža nefinansijsku podršku malim i srednjim preduzećima koja su ujedno izvoznicim ili potencijalni izvoznici u oblastima koje se odnose na procedure izvoza, obaveza koje izvozne aktivnosti nameću i pruža podršku u pripremi preduzeća za promociju na međunarodnim sajmovima.

**Ključne realizovane aktivnosti:**

* Pripremljen je alat za MMSP koji treba da omogući procjenu spremnosti za izvoz od strane predueća - Upitnik za procjenu spremnosti za izvoz (Export Readiness Assesment).
* Pripremljen je „Vodič za pokretanje izvoza“ čija je namjena da pripremi mala i srednja preduzeća u Crnoj Gori za izvoz korišćenjem pristupa “korak-po-korak” za razmatranja najvažnijih pitanja za uspješan izvoz (procjena potencijala za izvoz; priprema plana izvoza; identifikovanje ciljnog izvoznog tržišta; izrada strategije izvoznog marketinga; ulazak na ciljno tržište; isporuka robe; identifikovanje zahtjeva za finansiranje izvoza; razumijevanje pravne strane međunarodne trgovine; E-trgovina za izvoznike).
* Realizovana obuka za MMSP u cilju jačanja kapaciteta za uspješan izvoz (poslovno planiranje; strategije za tržište izvoza; načini ulaska na tržišta, učešće na sajmovima itd.).
* Organizovano je ućešće na međunardonom sajmu Food EXPO u Atini na kom su učešće uz prethodno objavljen javni poziv imala predstavnici odabranih preduzeća.

1. **Twinning: Pružanje tehničke podrške institutu za ljekove i medicinska sredstva br:** **MN 16 IPA HE 01 20**

* Ukupna vrijednost: 400,000.00 EUR
* Trajanje projekta: 21 mjesec (21/01/2020 – 29/07/ 2022)
* Konzorcijum: HALMED - Agencija za lijekove i medicinske proizvode Hrvatska
* Korisnik: Institut za ljekove i medicinska sredstva Crne Gore

**Značaj projekta:** Cilj projekta je unapređenje kapaciteta Instituta za ljekove i medicinska sredstva Crna Gora za harmonizaciju i implementaciju EU zakonodavnog okvira i međunarodnih standarda u oblasti ljekova i medicinskih sredstava i jačanje post-marketinškog nadzora ljekova i medicinskih sredstava (Post-Marketing Pharmacovigilance System and Medical Devices Surveillance System). Projekat je uspješno završen u septembru 2022.

**PROJEKTI MINISTARSTVA EKONOMSKOG RAZVOJA I TURIZMA IPA 2020**

Godišnjim akcijskim programom IPA za 2020. godinu, utvrđena je nadležnost Ministarstva ekonomskog razvoja i turizma za sprovođenje 7 projekata, za čiju je realizaciju opredjeljeno 4,3 miliona eura. Tri projekta je ugovoreno i počelo sa implementacijom u 2022. godini, dok su ostali ostali planirani projekti u fazi ugovaranja.

1. **Povećavanje kapaciteta institucija nadležnih za harmonizaciju i implementaciju EU zakonskog okvira u oblasti konkurentnosti i inovativnosti (NEAR/TGD/2021/EA-RP/0144)**

* Budžet projekta: 932.360,00 EUR
* Trajanje projekta: 30 mjeseci (20/06/2022 – 30/12/2024)
* Ugovaračko tijelo: Delegacija Evropske unije u Crnoj Gori
* Konzorcijum: EPRD u konzorcijumu sa Britanskom institucijom za standarde (BSI)
* Glavni korisnici: Ministarstvo ekonomskog razvoja i turizma, Ministarstvo finansija i Agencija za zaštitu konkurencije
* **Značaj projekta:** Opšti cilj projekta je da podrži razvoj daljeg administrativnog kapaciteta i stepena usklađenosti sa pravnim tekovinama EU u oblasti konkurentnosti i inovacija, posebno u oblastima usluga, standardizacije, akreditacije, konkurencije i državne pomoći, čime se omogućava Crnoj Gori da ispuni kriterijume za pristupanje relevantnih pregovaračkih poglavlja.
* Projekat je planiran kroz 3 komponente.
* **Ključne realizovane aktivnosti:**
* **Komponenta 1** Usklađivanje i implementacija zakona u oblasti usluga (Pregovaračko poglavlje 3):
* Predstavljena komparativna studija o PSC (Jedinstvena kontakt tačka) u EU i informacije za regulisane profesije
* Organizovana je dvodnevna radionica za predstavljanje komparativne studije sa primjerima dobre prakse i obukom za pripremu sektorskih obrazaca za PSC
* Pripremljen Akcioni plan za razvoj i implementaciju PSC-a
* Održana je dvodnevna obuka o upravljanju i održavanju PSC-a za predstavnike državne uprave
* Angažovan IT ekspert za pripremu web dizajna PSC-a
* **Komponenta 2** Standardizacija i akreditacija:
* Pripremljen plan obuka za naredni period
* **Komponenta 3:** Konkurencija i državna pomoć:
* Plan mentorstva za zaposlene u Agenciji za zaštitu kokurencije u oblasti primjene Zakona o zaštiti konkurencije i Zakona o kontroli državne pomoći
* Razviti rješenje za evidentiranje predmeta sudskih postupaka i uspostaviti povezivanje sa registrom Poreske uprave
* Pripremljen je periodični izvještaj o napretku ispunjenja završnog mjerila za Poglavlje 8 – Konkurencija
* Pripremljen prijedlog Mentorskog programa na radnom mjestu u relevantnim oblastima državne pomoći
* Kontinuirana praktična podrška/pomoć za analizu zakona i podzakonskih akata, ex-ante i ex-post procjene i/ili istrage složenih slučajeva u oblasti konkurencije i državne pomoći
* Sprovedeno preliminarno istraživanje mjera za postizanje završnih mjerila iz Poglavlja 8

1. **Jačanje kapaciteta za podršku primjeni Strategije pametne specijalizacije CFCU/MNE/191**

* Bužet projekta: 285.000,00 EUR
* Trajanje projekta: 16 mjeseci (25/01/2022 – 25/05/2023)
* Konzorcijum: WYG Consulting Limited
* Glavni korisnici: Ministarstvo nauke i tehnološkog razvoja i Ministarstvo ekonomskog razvoja i turizma
* **Značaj projekta**: Podrška uspostavljanju funkcionalnog inovacionog eko-sistema zasnovanog na S3 konceptu kroz izgradnju institucionalnih kapaciteta i unapređenje inovacionih kapaciteta crnogorskih MMSP.
* Projekat je plairan kroz 5 komponenti.
* **Komponenta 1:** Ojačani kapaciteti za sprovođenje inovacione politike zasnovane na S3 konceptu u javnoj upravi i institucijama u okviru nacionalnog inovacionog sistema u Crnoj Gori kroz organizovanje obuka na radnom mestu, radionica i studijskih putovanja
* Organizove obuka na temu praćenja projekata i evaluacija uticaja programa, uslovima za dodjelu državne pomoći za istraživanje i razvoj i inovacije, politika inovacija i finansiranja EU, javne nabavke, evaluacija inovativnoh projekata.
* **Komponenta 2:** Razvoj efikasne strukture upravljanja za implementaciju S3
* Prioriteti koji su definisani planom rada su sljedeći:
* Izrada smjernica koje propisuju strukturu upravljanja za implementaciju S3, specifične uloge, zahtjeve i dužnosti
* Pružanje podrške u upravljanju S3 okvira
* **Komponenta 3:** Stvaranje efikasnog okvira za implementaciju inovacionih programa i programa zasnovanih na S3 konceptu
* Prioriteti koji su definisani planom rada su sljedeći:
* Priprema dokumentacije za odabir i praćenje projekata za Sekretarija i Fonda za inovacije
* Razvoj inovacionih programa za Fond za inovacije sa fokusom na konkurentnost MMSP
* Razvoj inovacionih programa zasnovanih na koceptu S3
* **Komponenta 4:** Poboljšani kapaciteti MMSP i preduzetnika za učešće na pozive za dodjelu bespovratnih sredstava (grantove) za S3 projekte i za mobilizaciju resursa za stvaranje inovacija i zajednički rad na zajednički identifikovanim izazovima, čime se povećava društvena i komercijalna vrednost inovacija
* Prioriteti koji su definisani planom rada su sljedeći:Organizovanje obuka i radionica za boje razumjevanje S3 prioriteta, kao i pisanje punih aplikacija za prijavu na grant šeme
* **Komponenta 5:** Povećani kapaciteti odabranih korisnika grantova za upravljanje i implementaciju projekata koje finansira EU
* Prioriteti koji su definisani planom rada su sljedeći:
* Organizacija radionica za grant korisnike (upravljanje projektnim ciklusom, praćenje projekta i sl.)

1. **Ugovor o nabavci opreme:**

**Poboljšanje tehničkih kapaciteta institucija uključenih u sektor konkurentnosti i inovacija – nabavka IT softverske opreme (Lot 1) – CFCU/MNE/191**

Budžet ugovora: 297,896.31 EUR

Glavni korisnik: Uprava za inspekcijske poslove

Trajanje ugovora: 12 mjeseci (13/06/2022-13/06/2023)

* **Značaj projekta:** Jačanje kapaciteta institucija koje sačinjavaju infrastrukturu kvaliteta unutrašnjeg tržišta u skladu sa zahtjevima pravne tekovine Evropske unije u pogledu obezbjeđivanja adekvane infrastrukture kvaliteta i principa unutrašnjeg tržišta. Isporuka opreme je u okviru Lota 1 za Upravu za inspekcijske poslove je u toku, iako je zbog krize izazvane ratom u Ukrajini bilo određenih kašnjenja u isporuci opreme. Nakon isporuke opreme planirana je kontrola instalacije i funkcionalnosti opreme u Upravi za inspekcijske poslove .

|  |  |  |
| --- | --- | --- |
| **Korisnik Lot 1** | **Tip opreme** | **Vrijednost €** |
| Uprava za inspekcijske poslove | Softver i kompjuterska oprema | 297,896.31 |

Tenderski postupak za Lot 2 **Poboljšanje tehničkih kapaciteta institucija uključenih u sektor konkurentnosti i inovacija – laboratorijska oprema za metrologiju** je ponovljen. Ugovaranje je u toku, a očekivani početak sprovođenja ugovora je IIQ 2023.

**REGIONALNI IPA PROJEKTI**

* **Interreg 2014 -2020 Smart Adria Blue Growth (SABG)**
* Vodeći partner: Ministarstvo ekonomskog razvoja i turizma
* Partneri na projektu: Crna Gora (Ministarstvo evropskih poslova i Privredna komora Crne Gore, pridruženi partner), Italija: Regija Pulja, Regija Molize i Uniocamere Puglia (Unija privrednih komora regije Pulja) i Albanija: Ministarstvo evropskih i vanjskih poslova Albanije i UCCIAL (Unija privrednih komora Albanije).
* Vrijeme trajanja projekta: 15.05.2019 – 31.03.2023.
* Budžet projekta: 2,154,970.67 EUR (85% IPA kontribucija, 15% nacionalno kofinansiranje)
* Budžet MER-a: 622,521.58 EUR (85% IPA kontribucija, 15% nacionalno kofinansiranje)
* Značaj projekta: Projekat se odnosi na mapiranje perspektivnih privrednih sektora u oblasti plavog rasta/ribarstva i unapređenje okvira za razvoj MSP u oblasti plavog rasta. Imajući u vidu da je oblast plavog rasta u nadležnosti Ministarstva poljoprivrede, šumarstva i vodoprivrede, projektni tim se fokusirao na oblast inovacija i implementaciju Strategije pametne specijalizacije (S3) u oblasti plavog rasta. Ovaj projekat ima značaj za službenike koji su uključeni u realizaciju istog u pogledu samostalnog upravljanja projektom, sprovođenja tenderskih postupaka u svojstvu ugovornog tijela i pripreme za upravljanje strukturnim fondovima.

**Ključne realizovane aktivnosti:**

* Realizovana je procedura za nabavku ekspertskih usluga za izradu Idejnog rješenja budućeg Centra za preradu ribe i morskih plodova u opštini Kotor. Pripremom idejnog rješenja za budući Centar za preradu ribe i morskih plodova će se doprinjeti unaprijeđenju uslova za komercijalizaciju aktovnosti u sektoru ribarstva.
* Izrađena je Best practice study kojom su definisani ključni prioriteti, analiza trenutnog stanja ribarstva u Crnoj Gori, jačanje uloge klastera plavog rasta, posebno u dijelu tranfera tehnologije i umrežavanja sa sličnim klasterima kroz Jadransko – jonski i Mediteranski region, prijedlozi za prevazilaženje ograničenja za razvoj sektora ribarstva i marikulture u Crnoj Gori i sl.
* Organizovana je Proljećna škola na temu „Održivo korišćenje resursa u morskim i priobalnim područjima“ na Univerzitetu Molize u Termoliju, Italija (maj 2022). Pored predstavnika Ministrstva ekonomskog razvoja i turizma, Ministarstva evropskih poslova, učešće su imale i tri studentkinje magistarskih studija iz Crne Gore. Proljećna škola je okupila skoro stotinu učesnika, uključujući predstavnike akademske zajednice, biznisa i javnog sektora iz Italije, Albanije i Crne Gore.
* Organizovan je trend watching događaj (maj 2022) na kom su predstavljene mogućnosti regionalne saradnje u oblasti inovacija, pametne specijalizacije i plavog rasta. Na događaju su prisustvovali udruženja crnogorskih ribara, predstavnici Instituta za biologiju mora, PKCG, Ministarstva poljoprivrede, šumarstva i vodoprivrede, Fonda za inovacije, Tehnopolisa. Tom prilikom, kao jedan od dobrih inovativnih primjera, prdstavljen je primjer pametne hranilice za ribe.
* Organizovan je trend watching događaj u Albaniji (jul 2022) na temu „Akvakultura kao promoter plavog održivog razvoja“ sa ciljem da podstakne povezivanje i diskusiju između aktera plave ekonomije, posebno malih i srednjih preduzeća, o potencijalima akvakulture na regionalnom nivou i korišćenju inovacija za poboljšanje efikasnosti pomorskog saobraćaja. Pored predstavnika Ministarstva ekonomskog razvoja i turizma, učešće je uz prethodno objavljenog konkursa imao jedan predstavnik iz udruženja ribara.
* Uz prethodno objavljeni Javni poziv za članstvo u NVO “Udruženje klaster plavog rasta Crna Gora” u saradnji sa Univerzitetom Crne Gore – Institutom za biologiju mora, uspotavljen je klaster plavog rasta REGROW. Klaster ima za cilj da poveže sve relevantne aktere iz oblasti ribarstava i akvakulture, pomorskog saobraćaja, turizma, obnovljivih izvora energije iz mora, brodogradnje, IT sektora , kao i da im pruži podršku za razvoj i unapređenje zajedničkog poslovanja kroz: transfer tehnologija iz svih oblasti iz EU, pripremu prijava za učešće na međunarodnim i nacionalnim pozivima za projekte, povezivanje sa klasterima plavog rasta na nivou EU, razvijanje novih ekoloških i inovativnih tehnologija i njihova primjena u svim oblastima, a naročito za članove/ice udruženja koji imaju proizvodne kapacitete, modernizacija poslovanja i prelazak na “zelenu i plavu energiju”.
* Ministarstvo ekonomskog razvoja i turizma je posredstvom navedenog projekta finansisjki podržalo organizaciju Sajma projekata u oblasti pametne specijalizacije u okviru manifestacije „Dani nauke i inovacija 2022“ u organizaciji Ministarstva nauke i tehnološkog razvoja (septembar 2022). Ujedno, predstavnici Ministarstva su na sajmu predstavili projekat Smart Adria Blue Growth.
* Organizovana je studijska posjeta i trend watching događaj u Crnoj Gori (maj 2022) na temu razvoj studije najbolje prakse o potrebama plavog rasta i ribarstvu u Italiji – Albaniji – Crnoj Gori. Studijska posjeta je bila prilika da učesnici posjete odabrane lokacije najbolje prakse plavog rasta u Bokokotroskom zalivu.
* U okviru projekta realizovana je obuka za pisanje sažetaka projekata za grant šemu „Unapređenje konkurentnosti malih i srednjih preduzeća kroz podršku ženskom preduzetnišvu i preduzetništvu mladih“ (decembar 2022).
* Tokom referentnog perioda obezbjeđena je promocija projekta na sajtu i društvenim mrežama posredsvom ugovora za povećanje vidljivosti za projekat Smart Adria Blue Growth. Takođe, u okviru pomemutog projekta, izrađen je promotivni materijal, kao i knjiga grafičkih standara za klaster plavog rasta.
* U okviru ugovora o uslugama za povećanje vidljivosti za projekat Smart Adria Blue Growth, u narednom periodu planirano je uspostavljanje sajta za klaster plavog rasta „REGROW“.
* Zbog brojnih finansijskih ograničenja sa kojima se albanski partneri MEFA i UCCIAL suočavali na ovom projektu, Ministarstvo ekonomskog razvoja i turizma je kao vodeći partner, uz prethodnu saglasnost partnera na projektu podnio zahtjev za izmjenu budžeta i produženje trajanja ugovora (31.03.2023.), bez dodatnih troškova.
* Osnovane su tri (3) virtualne Blue Labs – Italija – Albanija – Crna Gora koje za cilj imaju komercijalnu eksploataciju, testiranje i pilotiranje inovativnih proizvoda i usluga.
* U narednom periodu, planirano je održavanje završne konferencije u Crnoj Gori i Italiji, organizacija obuke za pisanje pune aplikacije za grant šemu „Unapređenje konkurentnosti malih i srednjih preduzeća kroz podršku ženskom preduzetnišvu i preduzetništvu mladih“, sertifikovanje troškova, kao i podnošenje završnog izvještaja i propratne dokumentacije za projekta.
* **Interreg 2014 – 2020 Prekogranična razmjena sa ciljem razvoja kulture i kreativnih industrija – 3C**
* Vodeći partner: : Ministarstvo kulture i medija Crne Gore
* Partneri na projektu: Crna Gora (Ministarstvo ekonomskog razvoja i turizma), Italija: Regija Pulja - Odjeljenje za turizam, ekonomiju, kulturu i teritorijalni razvoj, Regija Molize, Fondacija kulture, Molize i Fondacija Gramsci, Pulja, pridruženi partner) i Albanija: Ministarstvo kulture, Institut za zaštitu spomenika kulture “Gani Strazimiri” i Nacionalni centar za kinematografiju, pridruženi partner)
* Vrijeme trajanja projekta: 15.05.2019 – 30.04.2023.
* Budžet projekta: 4,281,675.26 EUR (85% IPA kontribucija, 15% nacionalno kofinansiranje)
* Budžet Ministarstva ekonomskog razvoja i turizma: 91,457.50 EUR (85% IPA kontribucija, 15% nacionalno kofinansiranje).
* **Značaj projekta:** Promocija i razvoj kreativnog sektora i kreativnih industrija u Crnoj Gori. U okviru projekta restaurirana je zgrada zatvora u Starom gradu u Kotoru i pretvorena u Kulturni hab namijenjen lokalnim stvaraocima, malim i srednjim preduzećima koje se bave kreativnim industrijama i rezidencijalnoj umjetnosti.

**Ključne realizovane aktivnosti:**

* Sprovedena je nabavka IT opreme za Kulturni Hub koji funkcioniše u okviru restaurirane zgrade Starog zatvora.
* Realizovane stručne mentorske usluge u oblasti Kickstarter kampanje, registracije patenata i mentorstvo u izradi biznis plana.
* Održane radionice u dijelu unaprijeđenja konkurentnosti u oblasti kreativnih industrija koje je organizovalo Ministarstvo ekonomskog razvoja u saradnji sa vodećim partnerom Ministarstvom kulture i medija. Radionice su imale za cilj da dizejniranjem prototipa doprinesu unapređenju lokalnih i regionalnih umjetnika, kulturnih radnika i profesionalaca iz oblasti kreativne industrije da razviju proizvode, povećaju mobilnost i prezentuju svoje proizvode.

**PROJEKTI KOJI SU U PROCESU UGOVARANJA**

|  |  |  |  |  |  |
| --- | --- | --- | --- | --- | --- |
| Projekat | Donator | Indikativni budžet | Dostavljanje tenderske dokumentacije | Krajnji rok za ugovaranje | Status |
| Ugovor o uslugama: Uspostavljanje naprednih usluga za podršku razvoju malih i srednjih preduzeća | EU | € 1,020,000.00 | Finalizovano | 28/08/2023 | U fazi ugovaranja. Prva faza evaluacije počinje u januaru 2023.. |
| Grant šema: Unapređenje konkurentnosti malih i srednjih preduzeća kroz podršku ženskom preduzetništvu i preduzetništvu mladih | EU | € 300,000.00 | Finalizovano. | 28/08/2024 | Poziv je objavljen 11. novembra 2022. sa rokom za dostavljanje aplikacija do 27. decembra 2022. godine.  U toku je uspostavljanje komisije za ocjenjivanje i vrednovanje aplikacija. |
| Grant šema: Podrška implementaciji Strategije pamentne specijalizacije (S3) kroz projekte | EU | € 900,000.00 | Finalizovano. | 28/08/2023 | Poziv za dostavljanje aplikacija je objavljen 16. decembra 2022. sa rokom do 30. januara 2023. U toku je uspostavljanje komisije za ocjenjivanje i vrednovanje aplikacija. |
| Poboljšanje tehničkih kapaciteta institucija uključenih u sektor konkurentnosti i inovacija – laboratorijska oprema za metrologiju (Lot 2) | EU | € 517,985.69 | Finalizovano. | 28/08/2023 | LoT 1 - ugovor je u fazi implementacije  LoT 2- tenderski postupak je ponovljen i još uvijek je u fazi ugovaranja. Poziv za dostavljanje ponuda je objavljen 2. decembra 2022. sa rokom do 3. februara 2023.  Glavni korisnik: Zavod za metrologiju Crne Gore |